
	Rīkojuma projekts
1. Atbalstīt apropriācijas pārdali 2024. gadam Veselības ministrijas budžeta programmu (apakšprogrammu) ietvaros starp budžeta izdevumu kodiem atbilstoši ekonomiskajām kategorijām, tai skaitā programmā 97.00.00 "Nozares vadība un politikas plānošana" samazināt izdevumus precēm un pakalpojumiem 11 214 euro apmērā un palielināt apropriāciju kategorijā "Akcijas un cita līdzdalība pašu kapitālā" 11 214 euro apmērā, palielinot pamatkapitālu sabiedrībai ar ierobežotu atbildību "Lielstraupes pils", lai 2024. gadā nodrošinātu valdes atalgojumu izmaksas 8 114 euro apmērā, darba devēja valsts sociālās apdrošināšanas obligātās iemaksas 1 914 euro apmērā un norēķinus ar pakalpojumu sniedzējiem 1 186 euro apmērā.
	Iebildums
Atbilstoši Publiskas personas kapitāla daļu un kapitālsabiedrību pārvaldības likuma 79. pantam valdes loceklis saņem mēneša atlīdzību par valdes locekļa pienākumu pildīšanu no iecelšanas līdz brīdim, kad tas beidz pildīt valdes locekļa pienākumus. Ņemot vērā minēto, lūdzam precizēt rīkojuma projektu un anotāciju, finansējumu paredzot valdes locekļa atlīdzībai (nevis atalgojumam).
Vienlaikus norādām, ka atbilstoši Valsts kapitāla daļu un kapitālsabiedrību pārvaldības koordinācijas institūcijas 2020.gada 18.septembra vadlīniju Nr.1.2-23/4/1 "Vadlīnijas publiskas personas kapitālsabiedrību un publiski privāto kapitālsabiedrību valdes un padomes locekļu atlīdzības noteikšanai" 8. punktam mēneša atlīdzībai jābūt pamatotai, konkurētspējīgai, lai darbam valdēs un padomēs piesaistītu atbilstošus profesionāļus, taču vienlaikus arī adekvātai attiecībā pret plānotajiem kapitālsabiedrības mērķiem un sasniedzamajiem rezultātiem. Minētais ņemams vērā, nosakot valdes locekļa atlīdzību. 

